Henry A. Wallace

Henry Agard WALLACE (n. la 7-an de oktobro 1888 - m. la 18-an de novembro 1965) estis agronomo kaj vicprezidanto de Usono dum la tria oficperiodo de Franklin Delano Roosevelt (1941-1945). Antaŭe, Wallace funkciis kiel Sekretario de Agrikulturo ( 1933-1940) kaj Sekretario de Komerco. 

Wallace estis forta subtenanto de la liberalismo de la Nov-Interkonsento, kaj pledis por pli milda politiko rilate al Sovetunio. Lia rivaleco kun partiaj aktivuloj kaj urbaj gvidantoj kondukis al polemiko dum lia tempo kiel vicprezidanto dum la Dua Mondmilito. Wallace servis unu oficperiodon kiel vicprezidanto, kaj ne estis renomumita post kiam prezidanto Roosevelt, agante laŭ la konsilo de liaj konsilistoj, elektis senatanon Harry Truman anstataŭ Wallace kiel sian vicprezidentan kandidaton en la prezidanta elekto de 1944. Wallace estis la kandidato de la Progresema Partio por prezidanto en la elekto de 1948 , post forlaso de la Demokrata Partio. Li kandidatiĝis kontraŭ Truman, la respublikano Thomas Dewey kaj la aktivulo por ŝtataj rajtoj Strom Thurmond. Li ricevis 2.4% de la populara voĉdono kaj ne sukcesis gajni iujn ajn balotvoĉdonojn. Dum longa periodo de lia vivo, oni akuzis, ke li havis ligojn kun komunistaj elementoj. En siaj finaj jaroj, Wallace neis ĉi tiujn akuzojn kaj asertis esti kontraŭkomunista.


Kategorio:Usonaj politikistoj
Kategorio:Vicprezidantoj de Usono